  Виталий Пронин Туспуктэм: vk.comДуннеын Командаез воштӥз флаг Бразилиын усьтӥськиз Паралимпиада. Историын нырысьсэ со ортче Россиысь спортсменъёстэк.Россиысь паралимпиецъёс ӵошатсконлэсь палэнтэмын вал, допинген эшъясько шуыса. Соослэн бушам интыоссы люкылэмын мукет спортсменъёс куспын. Данакез шедизы американецъёслы. Инмысь усем квотаосты басьтыны пумит луизы Азербайджанысь паралимпиецъёс. Нош Белоруссиысь команда Паралимпиадаез усьтонэ Россилэсь но флагзэ кутэм. Ог ӝыны сюрессэс ортчем бере гинэ со флагез талазы. Таӵе вамышсы понна белорусъёсты кызьы «чепыльтоно», Олимпиадаез радъясьёс али малпасько на.Нош Россиысь паралимпиецъёс али ӵошатско асьсэ понна Москва котырысь стадионъёсын. Россиын Лек оптимизация Иркутск областьысь Черемхово интернатысь 57 нылпиослэн больницае шедемзы, 4 пиналъёслэн кулэмзы понна янгыш... оптимизация.Та сярысь ивортӥз Иркутск областьысь Следствиея комитетэн кивалтӥсь       А. Бунев. Бюджетысь коньдонэз шыръян понна пиналъёслэн лыдзы 3 пол йылтэмын, нош ужасьёслэн уждунзы кулэстэмын вылэм, соин валче тросэз ужысьтызы кошкиллям. Дизентерия кутскыку, интернатын одӥг врач но вылымтэ. Удмуртиын Ужасезлы - юрттэт Алнаш ёросысь гуртъёсын выльдӥськонъёс ортчо.Серп гуртозь гужем ӵоже сюрес лэсьтэмын, Варага шур вамен бадӟым выж ӝутэмын. Та ужъёслы 32 миллион манет кошкиз. Кузьылиын май толэзе гинэ 200 йырлы скал гид ӝутыны кутскизы вал. Али отчы молокопровод, 5 тонна йӧл тэрымон танк-хранитель, пастеризатор пуктэмын ни - гид ужаны дась. Та ферма понна хозяйство 10 миллион манет басьтоз - пуктӥськонлы быдтэм коньдонлэсь ӝынызэ государство берыктэ. Варзибаш калык но шумпотэ - татын выль ФАП усьтӥзы.Вордскем ёросаз вуылыса, Удмуртилэн Тӧроез А. Соловьев пусйиз: элькун нырысь ик юрттӥськоз сыӵе ёросъёслы но муниципал кылдытэтъёслы, кытын гурт удысэз азинтон сярысь сюлмасько.Ольга Вахитова Теги: Дуннеиворъёс  